ส่วนที่ 1

ข้อมูลสรุป (Executive Summary)

บริษัท อินเตอร์ลิ้งค์ คอมมิวนิเคชั่น จำกัด (มหาชน) (เดิมชื่อบริษัท อินเตอร์ลิ้งค์ คอมมิวนิเคชั่น
(ประเทศไทย) จำกัด จดทะเบียนจัดตั้งบริษัทเมื่อวันที่ 9 มีนาคม 2538 ด้วยทุนจดทะเบียน 10
ล้านบาท โดยรับโอนธุรกิจแผนก Network Cabling System ทั้งหมดจากบริษัท
อินเตอร์เนชั่นแนล ( 1987 ) จำกัด เมื่อเดือนมีนาคม 2538
เพื่อมุ่งเน้นธุรกิจสายสัญญาณคอมพิวเตอร์ และสามารถรุกตลาดที่มีอัตราการเจริญเติบโตด้าน IT
ที่สูงได้อย่างรวดเร็ว โดยนับเป็นบริษัทแรกที่นำเทคโนโลยีด้านสายสัญญาณชนิด UTP (Unshield
Twisted Pair ) มาเผยแพร่จนปัจจุบันเป็นที่แพร่หลายกันโดยทั่วไป
ต่อมาเมื่อตลาดระบบข่ายสายสัญญาณคอมพิวเตอร์และการสื่อสารมีขนาดเพิ่มมากขึ้น
ทำให้บริษัทเพิ่มประเภทและยี่ห้อสินค้าที่ขายเพื่อครอบคลุมธุรกิจข่ายสายสัญญาณอย่างครบวงจร
อีกทั้งยังได้ริเริ่มและพัฒนาออกแบบตู้ใส่อุปกรณ์คอมพิวเตอร์และสื่อสารโทรคมนาคม ( Rack
Cabinet ) เพื่อจำหน่ายในประเทศและส่งออกจำหน่ายยังต่างประเทศ
ภายใต้ลิขสิทธิ์ของบริษัทในชื่อ 19” GERMANY EXPORT RACK”
อีกทั้งยังเป็นผู้บุกเบิกระบบเครือข่ายสายโทรศัพท์ที่จัดการได้และรับประกันความทันสมัยอีกด้วย
โดยปัจจุบันบริษัทมีลูกค้าอยู่ทั่วประเทศ ทั้งบริษัทผู้ค้าคอมพิวเตอร์ ผู้รับเหมาติดตั้ง บริษัทเอกชน
ธนาคาร หน่วยงานรัฐบาล รวมแล้วกว่า 5,000 ราย

บริษัทฯแปรสภาพเป็นบริษัทมหาชนเมื่อวันที่ 18 มีนาคม 2547 และเพิ่มทุนจดทะเบียนเป็น 80
ล้านบาท และมุ่งเน้นในธุรกิจข่ายสายสัญญาณคอมพิวเตอร์และสื่อสารโทรคมนาคม
สินค้าที่บริษัทเป็นผู้แทนจำหน่าย ได้แก่ สินค้ายี่ห้อ LINK , AMP, INTERLINK , 19 “ GERMANY
EXPORT RACK และ 19 “ THE BEST QUALITY RACK
โดยเน้นการขายส่งให้แก่ลูกค้าเพื่อนำไปจำหน่ายต่อ หรือติดตั้งให้แก่ลูกค้าทั่วไป
รวมทั้งยังมีการรับออกแบบ และติดตั้งวางระบบเครือข่ายและข่ายสายสัญญาณคอมพิวเตอร์และสื่อสาร
ให้แก่โครงการขนาดใหญ่ โดยในปี 2549 บริษัทได้ปรับโครงสร้างของบริษัทเพื่อ
“รุกต่อเนื่องเพื่อการเติบโตอย่างยั่งยืน”
และรองรับการเติบโตของอุตสาหกรรมเทคโนโลยีสารสนเทศและการสื่อสารของรัฐบาลไทย
จึงได้ปรับโครงสร้างและแบ่งธุรกิจออกเป็น 2 ธุรกิจ ดังนี้

-   ธุรกิจจัดจำหน่ายสายสัญญาณคอมพิวเตอร์และสื่อสาร (Distribution)
    ซึ่งเป็นธุรกิจหลักของบริษัท โดยบริษัทเป็นตัวแทนจัดจำหน่าย (Distributor) และนำเข้า
    (Importer) สินค้าอุปกรณ์ข่ายสายสัญญาณคอมพิวเตอร์และสื่อสาร (Cabling)
    ยี่ห้อติดอันดับโลกถึง 3 ยี่ห้อ และยังเน้นการจัดจำหน่ายสินค้าที่เกี่ยวข้องด้านข่ายสายทุกชนิด
    โดยปัจจุบันบริษัทมีส่วนแบ่งการตลาดในประเทศไทยมากที่สุด

-   ธุรกิจวิศวกรรม วางระบบเครือข่ายและสายใยแก้ว (Engineering)
    เป็นธุรกิจรับเหมาออกแบบและติดตั้งระบบข่ายสายสัญญาณ (Cabling System)
    ระบบเครือข่าย (Networking System) และงานโครงการประมูลต่างๆ
    ดังจะเห็นได้จากการได้รับการว่าจ้างจากโครงการขนาดใหญ่ ทั้งภาครัฐและเอกชน เช่น
    สนามบินสุวรรณภูมิ การไฟฟ้าฝ่ายผลิตแห่งประเทศไทย การไฟฟ้าส่วนภูมิภาค
    การไฟฟ้านครหลวง บริษัท ทีโอที จำกัด (มหาชน) บริษัท ยูไนเต็ด คอมมมูนิเคชั่น จำกัด
    (มหาชน) บริษัท การบินไทย จำกัด (มหาชน) ธนาคารกรุงไทย ธนาคารกสิกรไทย
    ธนาคารนครหลวงไทย โรงพยาบาลบำรุงราษฎร์ ฯลฯ

บริษัทฯมิได้หยุดนิ่งในการพัฒนาองค์กรเพื่อรักษาความเป็นอันดับหนึ่งในธุรกิจสายสัญญาณและสื่อสารโทรคมนาคมเท่านั้น
บริษัทยังเป็นผู้จำหน่ายและวางระบบสาย Fiber Optic ที่ใหญ่ที่สุดในประเทศไทยอีกด้วย
นอกจากนั้นบริษัทยังได้รับการรับรองระบบบริหารคุณภาพ มอก./ISO 9001 ในปี 2546
และจากการดำเนินธุรกิจอย่างมีคุณธรรมและจรรยาบรรณกับลูกค้าด้วยดีเสมอมา
ทำให้บริษัทได้รับรางวัลดีเด่นด้านจรรยาบรรณ จากหอการค้าไทย
และสภาหอการค้าแห่งประเทศไทย ประจำปี 2546
และจากความมุ่งมั่นในการดำเนินธุรกิจทำให้บริษัทฯมีศักยภาพการเติบโตสูงดีเด่นในปี 2547
รวมถึงการปฏิบัติตามข้อกำหนดเรื่องการเปิดเผยข้อมูลของตลาดหลักทรัพย์และสภาพคล่อง
จึงได้รับรางวัล mai Growth STAR จากตลาดหลักทรัพย์แห่งประเทศไทย

ปัจจุบัน หุ้นของบริษัทฯได้มีการซื้อขายอยู่ในตลาดหลักทรัพย์แห่งประเทศไทย โดยใช้ชื่อย่อ ILINK